Gestum í íslenskum þjóðbúningum boðið í kaffi Þeir sem eiga íslenskan þjóðbúning eða hafa aðgang að honum ættu að bregða sér í Hólminn í dag . Þar er í dag haldinn svokallaður búningadagur í Norska húsinu í fjórða sinn . Eins og áður er öllum konum og körlum sem mæta á íslenskum þjóðbúningi boðið í kaffiboð í betri stofunni hjá Önnu Thorlacius kl. 14.00 - 16.00 . Þá verða sýndir tveir kirtilbúningar ( gamli og nýi ) sem Kvenfélagið Hringurinn á , og hafa fjallkonur Stykkishólms skrýðst þessum búningum á þjóðhátíðardaginn síðastliðna áratugi .